Dansk Folkeparti har kun få internationale bånd til andre partier. I [[Europa-Parlamentet]] sad partiet i perioden 1999-2009 i gruppen [[Unionen for Nationernes Europa]] (UEN), men efter en gedigen opstramning af kravene til gruppestørrelser i parlamentet indgik partiet fra 2009 i en ny gruppe [[Europa for frihed og demokrati]]. 2014-2019 sad partiet i [[Gruppen af Europæiske Konservative og Reformister]] sammen med bl.a. de [[Konservative Parti (UK)|britiske konservative]] og det polske parti [[Lov og Retfærdighed]]. Siden 2019 er det indgået i [[Gruppen Identitet og Demokrati]] (ID-gruppen), hvor de største medlemmer er  Italiens [[Lega Nord|Lega-parti]], [[Rassemblement National]] fra Frankrig og det tyske [[Alternative für Deutschland]].<ref>[https://www.europarl.europa.eu/news/da/headlines/priorities/de-politiske-grupper/20190712STO56963/parlamentsgruppernes-prioriteter-identitet-og-demokrati Parlamentsgruppernes prioriteter: Identitet og demokrati. Europa-parlamentets hjemmeside 27. august 2019.]</ref>
Historie Foreninger Organisationer